**Ministru kabineta noteikumu projekta “Grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Attīstības finanšu institūcijas likuma 12. panta ceturtā daļa un Ministru kabineta 2021. gada 17. februāra rīkojums Nr. 96 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem". Saskaņā ar Ministru kabineta 2020. gada 6. novembra rīkojumu Nr. 655 "Par ārkārtējās situācijas izsludināšanu" izsludinātā ārkārtējā situācija ir negatīvi skārusi lauksaimniecības nozari. Galvenie Latvijas lauksaimniecību ietekmējošie faktori, kas radušies Covid-19 izplatības dēļ, ir pieprasījuma samazinājums eksporta noieta tirgos, kavējumi izejvielu piegāžu ķēdēs, iekšzemes pakalpojumu ierobežošana, patērētāju ieradumu maiņa un pieprasījuma pārmaiņas tirgū, turklāt pašlaik lauksaimnieku konkurētspēju ietekmē kaimiņvalstīs ieviestie atbalsta pasākumi pašu lauksaimniecības atbalstam Covid-19 seku mazināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir būtiski palielinājies pieprasījums pēc AS “Attīstības finanšu institūcijas Altum” (turpmāk – sabiedrība "Altum") nodrošinātajām garantijām lauksaimniecības, zivsaimniecības un lauku attīstības jomā. Šo pieprasījumu ir veicinājušas Covid-19 negatīvās ietekmes sekas, jo komercbankas pašlaik piesardzīgāk finansē investīciju projektu īstenošanu. Sabiedrība "Altum" garantiju programmā gandrīz jau ir izsniegusi garantijas par kredītiestāžu izsniegtiem aizdevumiem Ministru kabineta 2019. gada 8. janvāra noteikumu Nr. 9 “Lauksaimniecības, zivsaimniecības un lauku attīstības garantiju programmas noteikumi” (turpmāk – noteikumi Nr. 9) 4. punktā paredzētā finansējuma 1 825 000 *euro* apmērā, bet palielinās komercbanku interese par garantiju pieprasījumu par aizdevumu izsniegšanu Lauku attīstības plāna 2014–2020. gadam investīciju projektiem. Lai nodrošinātu kredītiestāžu pieprasījumu pēc garantijām, Zemkopības ministrija ir sagatavojusi noteikumu projektu “Grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”” (turpmāk – noteikumu projekts).Grozījumi, kas ietverti noteikumu projekta 2. punktā, paredz palielināt noteikumos Nr. 9 pieejamo valsts finansējumu ne vairāk kā par 7 000 000 *euro* saskaņā ar Ministru kabineta 2021. gada 17. februāra rīkojuma Nr. 96 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" 1.4. apakšpunktā noteikto finansējuma mērķi. Noteikumu projekts paredz, ka minētais finansējums tiks izmantots lauksaimniecības, zivsaimniecības un lauku attīstības garantiju programmas īstenošanai, nodrošinot uzņēmumiem finanšu līdzekļu aizņemšanās iespējas kredītiestādēs.Ar noteikumu projekta 2. punktu izteiktajā 4.1punktā precizēts nosacījums par finanšu līdzekļu uzskaiti, paredzot arī finansējuma no valsts budžeta programmas "Līdzekļi neparedzētiem gadījumiem" atsevišķu nodalīšanu un uzskaiti.Noteikumu projekta 3. punkā ir noteits kā finanšu līdzekļi no valsts budžeta programmas “Līdzekļi neparedzētiem gadījumiem” izmantojami atkārtoti pēc garantiju termiņa beigām, kad tie atgriezīsies garantiju programmā. Sabiedrība “Altum”, atgrieztos finanšu līdzekļus, atkārtoti izmantos garantiju programmas aktivitātēm, kas paredzētas garantiju piešķiršanai tādiem saimnieciskās darbības veicējiem, kuru darbību būs ietekmējusi ar Covid–19 infekcijas izplatību saistītie ierobežojumi, jo pašlaik komercbankas ļoti piesardzīgi vērtē kredītņēmējus un aizdevumus izsniedz tikai tādiem lauksiamniekiem, kuriem papildu esošajam nodrošinājumam ir piešķirta arī “Altum” garantija. Ar Covid–19 infekcijas izplatību saistīto ierobežojumu ietekme uz saimniecīskās darbības veicēju ir tas, ka tie nevar saņem kredītu komercbankās, kā rezultātā, nevar īstenot Latvijas Lauku attīstības programmas 2014.–2020. gada (turpmāk – LAP) investīciju projektus savā saimniecībā. Sakaņā ar noteikumu Nr.9 19. punktu, garantiju ilgums ir 10 gadi vai to pagarināšanas gadījumā 15 gadi. Īsākais termiņš varētu būt apgrozāmo līdzekļu gadījumā, kas ir 2 gadi. Sabiedrība “Altum” vairāk kā 90% izsniedz gantijas LAP investīciju projektu īstenošanai izsniegtiem kredītiestāžu kredītiem, kam pamatā garantiju ilgums ir 10 līdz 15 gadi. Pašlaik lauksaimniecības, zivsaimniecības un lauku attīstības garantiju programmas finansēšanai ir pieejams vien 0,725 milj. *euro*, kas, ievērojot programmas īstenošanas pieredzi, varētu pietik tikai 2021. gada pirmajam pusgadam. Pieprasījuma palielināšanos pēc sabiedrības “Altum” garantijām veicina Covid-19 negatīvā ietekme, kuras dēļ komercbankas daudz piesardzīgāk izsniedz aizdevumus fiziskām un juridiskām peronām. Programmas nepietiekamā finansējuma dēļ pastāv risks slēgt programmu vai arī apturēt tās darbību līdz Latvijas Lauku attīstības programmas 2014.–2020.gada pārejas perioda 2021. – 2022. gadam (turpmāk – LAP pārejas periods) uzsākšanai. Zemkopības ministrija 2021. gada otrajā pusgadā plāno sludināt projektu pieņemšanas kātras LAP pārejas perioda investīciju pasākumos. Lai pretendenti sekmīgi īstenotu investīciju projektus un Latvija apgūtu pārejas periodā lauku attīstībai piešķirto finansējumu, ir nepieciešams nodrošināt pretendentiem iespēku saņemt aizdevumus komercbankās, kuras tos piešķirs tikai ar garantētu nodrošinājumu – “Altum” garantijām.Lai nerastos situācija, ka garantijas lauksaimniecības, zivsaimniecības un lauku attīstības jomā nav pieejamas un tādēļ komercbankas nepiešķir LAP pārejas perioda investīciju pasākumu pretendentiem aizdevumus projektu īstenošanai, ir svarīgi ne vairāk kā 7 000 000 *euro* ieguldīt sabiedrības “Altum” rezerves kapitālā garantiju programmas īstenošanai.Saskaņā ar Attīstības finanšu institūcijas likuma 12. panta trešo daļu pirms finanšu līdzekļu ieguldīšanas programmā ir jāsagatavo programmas novērtējums, izvērtējot tās ietekmi, riska faktorus un sagaidāmos zaudējumus, finansiālos rezultātus un programmas īstenošanas izmaksas. Pamatojoties uz programmas novērtējumu, tiks lemts par nepieciešamību daļu programmas īstenošanai paredzēto līdzekļu novirzīt sabiedrības “Altum” rezerves kapitāla palielināšanai kredītriska seguma nodrošināšanai. Jo 2020. gadā kredītiestādēm ir būtiski palielinājies pieprasījumus pēc sabiedrības “Altum” nodrošinājuma garantijām lauksaimniecības, zivsaimniecības un lauku attīstības jomā, kuras pārsvarā tiek izmantotas LAP investīciju projektu īstenošanas finansēšanai. Paredzams, ka tās būs nepieciešamas arī LAP pārejas perioda investīciju projektu finansēšanai. Pieprasījuma palielināšanos veicina Covid-19 negatīvās ietekmes apstākļi, jo komercbankas pašlaik piesardzīgāk finansē investīciju projektu īstenošanu. tāpēc ir svarīgi nodrošināt šīs programmas nepārtrauktību, palielinot finanšu resursu piesaistes iespējas saimnieciskās darbības veicējiem, lai lauksaimniecībā un pārtikas ražošanā iesaistītiem uzņēmumiem nodrošinātu garantiju pieejamību Covid-19 esošās pandēmijas seku mazināšanai un nodrošinātu ekonomisko stabilitāti un attīstību. Saglabājoties piesardzīgam kreditēšanas piedāvājumam un nepietiekam garantiju nodrošinājumam, var tikt ietekmēta ekonomikas izaugsmes atjaunošanās.Noteikumu projekta 4. punktā ir papildināti noteikumi Nr.9 ar jaunu punktu, kas paredz iespēju saņemt atbalstu tādiem atbalsta predentiem, kuru darbību ir ietekmējis Covid-19, uzņēmumam nonākot grūtībās atbilstoši Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (turpmāk – regula Nr. 702/2014) 6. panta “c” apakšpunktuam un 2. panta 14. punktam par tādām garantijām, ko piešķir tikai saskaņā ar regulu Nr. 702/2014 atbilstoši noteikumu Nr.9 7.1., 7.2. un 7.3. apakšpunktā noteiktajām garantijām, savukārt noteikumu Nr.9 7.4., 7.5., 7.6., 7.7. un 7.8. apakšpunktā minētās garantijas nepiešķir saskaņā ar regulu Nr. 702/2014, tādēļ izņēmums, kas minēts regulas Nr. 702/2014 6. panta “c” apakšpunktā netiek piemērots.Lai nodrošinātu to, ka atbalsta sniedzējam ir pienākums pārliecināties, ka atbalsta pretendents uz atbalsta piešķiršanas brīdi atbilst visiem piemērojamā komercdarbības atbalsta regulējuma nosacījumiem, jo īpaši, atbalsta saņēmēja statuss (atbilstoši grūtībās nonākuša uzņēmuma un mazā un vidējā komersanta definīcijai) ir jāfiksē atbilstoši situācijai, kāda ir uz atbalsta piešķiršanas brīdi. Precizēts noteikumu Nr.9 3.punkts ka sabiedrība *Altum* komercdarbības atbalsta normu izvērtējumu veic dienā, kad tiek pieņemts noteikumu Nr. 9 3.punktā minētais lēmums par garantiju piešķiršanu vai noraidīšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un sabiedrība “Altum” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, zvejniecību un un zvejas produktu apstrādi, lauksaimniecības produktu pārstrādes uzņēmumi un lauksaimniecības pakalpojumu kooperatīvās sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts garantijām kredītiem, galvojumiem un citiem finanšu pakalpojumiem. Tā arī tiktu veicināta uzņēmumu efektivitāte un nodrošināta investīciju ieplūšana uzņēmumos. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 7 000 000 | 0 | 0 | 0 | 0 | 0 |
| 2.1. valsts pamatbudžets | 0 | 7 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | – 7 000 000 | 0 | 0 | 0 | 0 | 0 |
| 3.1. valsts pamatbudžets | 0 | – 7 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 7 000 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | No valsts budžeta programmas 02.00.00 "Līdzekļi neparedzētiem gadījumiem" 2021. gadā saskaņā ar Ministru kabineta 2021. gada 17. februāra rīkojumu Nr. 96 atbalstīts finansējums, kas nepārsniedz 45 500 000 *euro*, no kuriem finansējums, kas nepārsniedz 7 000 000 *euro*, – lauksaimniecības, zivsaimniecības un lauku attīstības garantiju programmas īstenošanai, nodrošinot nozares uzņēmumiem finanšu līdzekļu aizņemšanās iespējas kredītiestādēs atbilstoši noteikumu Nr. 9 4. punktā minētās garantiju programmas finansējumam.Nepieciešamo finansējumu Zemkopības ministrija pieprasīs normatīvajos aktos noteiktajā kārtībā atbilstoši faktiski nepieciešamajam apmēram, pamatojoties uz garantiju programmas darbības novērtējumu, ko izstrādājusi sabiedrība *Altum*, atbilstoši Attīstības finanšu institūcijas likuma 12.panta trešās daļas prasībām: “Finanšu institūcija pirms programmas apstiprināšanas Ministru kabinetā novērtē programmas ietekmi, riskus un sagaidāmos zaudējumus, finansiālos rezultātus un programmas īstenošanas izmaksas”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1.. | Saistības pret Eiropas Savienību | Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014. gada 25. jūnija Regula (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (turpmāk – Komisijas regula Nr.702/2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 702/2014  | Noteikumu projekta 4.punkts | Projekts nodrošina atbilstību Komisijas regulai Nr. 702/2014. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr. 702/2014 702/2014 2. panta 14. punkts | Noteikumu projekta 4. punkts | Projekts nodrošina atbilstību Komisijas regulai Nr. 702/2014. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Ministru kabineta noteikumu projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības. Atbilstoši noteikumu Nr. 9 garantijas piešķir saskaņā ar Komisijas regulu Nr. 702/2014, ievērojot Eiropas Komisijas lēmumu SA.52542 (2018/XA) “Grozījumi atbalsta shēmā SA.41440 „Atbalsts kredītgarantiju veidā””. Valsts atbalsta shēma ir spēkā līdz 2023. gada 30. jūnijam. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr. 970 noteiktajā kārtībā, publicējot paziņojumu par līdzdalības procesu Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā "Ministru kabineta diskusiju dokumenti". |
| 2. | Sabiedrības līdzdalība projekta izstrādē | Informācija par noteikumu projektu ievietota tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes [www.mk.gov.lv](http://www.mk.gov.lv) sadaļā "Ministru kabineta diskusiju dokumenti".  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Voiče 67027121

linda.voice@zm.gov.lv